Yuri Gagarin

, 1961]]
Si **Yuri Alekseyevich Gagarin** (, 9 Marso 1934 - 27 Marso 1968) ay isang piloto at *cosmonaut*. Siya ang kauna-unahang tao na naglakbay sa kalawakan, nang ang kaniyang lulang Vostok spacecraft ay nakompleto ang pag-ikot sa mundo noong Abril 12, 1961. Dahil dito, naging tanyag siya sa iba't ibang bansa at ginawaran ng maraming karangalan at pamagat tulad ng "Hero of the Soviet Union" (Bayani ng Unyong Sobyet).

Si Yuri Gagarin ay isinilang sa nayon ng Klushino na malapit sa Gzhatsk (ipinangalang Gagarin noong 1968 pagkatapos niyang mamatay) sa bansang Rusya. Si Alexey Ivanovich Gagarin ang kaniyang ama na isang anluwage at si Anna Timofeyevna Gagarina naman ang kaniyang ina na tagapaggatas ng baka. Si Yuri ay ikatlo sa apat niyang mga kapatid na sina Valentin (isinilang 1924), na panganay na lalaki, Zoya (isinilang 1927), na panganay na babae, at Boris (isinilang 1936), na bunso, at ang pinakamatanda niyang ate ang tumulong sa pagpapalaki sa kaniya habang ang kaniyang mga magulang ay nagtatrabaho.

Sa kaniyang kabataan ay interesado na si Yuri sa kalawakan at mga planeta. Bago siya mag-aral sa *vocational technical school* sa Lyubertsy, si Gagarin ay napili para sa mas malakaing pagsasanay sa isang technical high school sa Saratov. Habang nandoon, sumali siya sa "AeroClub" at natutong lumipad ng magaan na sasakyang panghimpapawid. 

Noong 1955, matapos ang kaniyang pag-aaral ng technical, pumasok siya sa *military flight training* sa Orenburg Pilot's School. Nang nandoon, nakilala niya si Valentina Goryacheva na kaniyang ikinasal noong 1957, pagkatapos niya makamit ang ''pilot's wings*. Nagkaroon sila ng dalawang babaeng anak na si Elena, ang panganay na anak at si Galina, ang bunsong anak.

Noong ika-27 ng Marso 1968, habang nasa training flight sa *Chkalovsky Air Base*, siya at ang flight instructor na si Vladimir Seryogin ay namatay sa pagbagsak ng kanilang nilululang MiG-15UTI malapit sa bayang Kirzhach. 34 taong gulang siya nang mamatay. Ang katawan ni Yuri at Vladimir ay isinaabo at ang mga abo ay nilagay sa *walls of the Kremlin'' sa Red Square. Si Elena, ang panganay niyang anak na babae ay naging isang historyador ng sining na nagtratrabaho bilang director-general ng Moscow Kremlin Museums mula ng 2001. Ang kaniyang babaeng bunsong anak, Si Galina ay naging isang department chair sa Plekhanov Russian Economic University sa Moscow, Rusya.

## Philately at numismatics 

File:The Soviet Union 1964 CPA 3014 stamp (Space Exploration. Gagarin and Vostok 1).jpg|Selyo ng selyo ng Soviet noong 1964 bilang parangal sa paglalakbay ni Gagarin
File:1976 4569.jpg|Selyo ng USSR, 1976
File:Stamp of Azerbaijan 595.jpg|Selyo ng Aserbayan, 2001
File:Postage stamp - 75th Anniversary of the Birth of Yuri Gagarin.jpg|Selyo ng selyo para sa ika-75 anibersaryo ng kapanganakan ni Yu.a.Gagarin na may dating hindi nai-publish na larawan
File:RR5514-0005R 10 рублей биметалл 2001 40 лет полета Гагарина реверс.png|Russian sampung rublebarya mula 2001 na may mukha ni Gagarin
File:RR5714-0010R.png|"50 taon ng unang paglipad ng puwang ng tao", Rusya, 2011
File:RR5220-0010R.png|Paggunita ng gintong barya na may halaga ng mukha na 1000 rubles, na-cradled para sa ika-50 anibersaryo ng unang paglipad ng puwang ng tao
File:2011. Stamp of Belarus 07-2011-03-28-m.jpg|Selyo ng selyo, Biyelorusya, 2011

## Tingnan din 
* Valentina Tereshkova
* Neil Armstrong
* Buzz Aldrin
* Michael Collins

Kategorya:Mga Ruso
Kategorya:Ipinanganak noong 1934
Kategorya:Namatay noong 1968
Kategorya:Mga kosmonota
Kategorya:Mga astronaut